Ants Veetõusme

Ants Veetõusme (sündinud 3. mail 1949) on Eesti endine poliitik, rahandus-, äri- ja sporditegelane. 

Ants Veetõusme ema Olga küüditati 1941. aasta juunis Kirovi oblastisse Nagorskisse. Pärast sõja lõppu tuli ta omavoliliselt Eestisse tagasi, kuid saadeti koos mõnenädalase Ants Veetõusmega 1949. aastal samasse kohta tagasi. Eestisse pääseti 1954. aastal.  

Lõpetas 1968. aastal Haapsalu 1. Keskkooli ning 1972. aastal Tartu Riikliku Ülikooli majandusteaduskonna rahanduse ja krediidi erialal. 

Sportlasena
Hakkas 1960. aastal Haapsalu spordikoolis Leili Riieli juhendamisel harrastama vehklemist. Kuulunud Eesti NSV vehklemiskoondisse. 

Veetõusme oli üks Tartu Kommertspanga käivitajaid ja esimene juht, Olari Taali sõnul panga idee autor ja tehniline teostaja, kes leidis kehtivas õigusruumis võimaluse luua esimene kommertspank NSV Liidus.

1997–1999 ASi Tartu Arenduskeskus tegevdirektor ja nõukogu esimees.

1990. aastal valiti ta Rahvarinde kandidaadina ülemnõukogusse. Veetõusme kuulus nende 69 ülemnõukogu saadiku hulka, kes 1991. aasta 20. augustil Eesti Vabariigi iseseisvuse taastamise poolt hääletasid. Ta oli 20. Augusti Klubi president aastatel 2007–2024. 

1991. aastal tegid kuningriiklased Veetõusmele ettepaneku asuda Tartu linnapeaks, mille ta vastu võttis. Veetõusme ametiajal, 1992. aastal, võeti Tartus süveneva rahakriisi leevendamiseks maksevahendina kasutusele ajutised maksetšekid, niinimetatud Tartu raha, mis trükiti katastroofiolukorraks mõeldud vesimärkidega leivatalongide pöördele.http://www.ohtuleht.ee/120305

1993. aastal valiti parteitu Veetõusme Rojalistliku Partei nimekirjas Tartu linnavolikokku. Aastatel 1993–1996 pidas ta Tartu linnavolikogu esimehe ametit.

Rahandusalane tegevus:
 1972–1975 NSV Liidu Riigipanga Eesti kontori revident
 1975–1978 tootmiskoondise Tööstusaparaat finantsosakonna juhataja
 1978–1987 Riigipanga Tartu osakonna asejuhataja ja juhataja
 1987–1988 Sotsiaalpanga Tartu osakonna juhataja
 1989–1990 Tartu Kommertspanga juhatuse esimees
 13. mai 1991 – 16. detsember 1992 Eesti Panga Nõukogu esimees
 detsember 1992 – juuni 1993 Eesti Panga Nõukogu liige

pisi|20. Augusti Klubi president Ants Veetõusme kõnelemas 20. augusti mälestuskivi juures Toompeal 2012. aastal
Poliitiline tegevus:
 1990–1992 Eesti Vabariigi Ülemnõukogu liige, eelarve- ja majanduskomisjoni esimees
 21. november 1991 – 11. november 1993 Tartu linnapea
 1993–1996 Tartu Linnavolikogu esimees
 1994–1999 Tuleviku Eesti Erakonna liige

Sporditegelasena
 1991–2004, 2021–2023 Eesti Vehklemisliidu president ja 2009–2013 juhatuse liige
 1993–2000, 2001–2004 Eesti Olümpiakomitee täitevkomitee liige, 2001–2016 esindajate kogu liige
 2005–2024 Eesti Akadeemilise Spordiliidu president ja juhatuse esimees, 2001–2005 peasekretär

Liikmesus
 1992–? Tartu Kivisilla Taastamise Seltsi juhatuse esimees
 1998–? Eesti Maksumaksjate Liidu Lõuna-Eesti osakonna juhataja
 1999–2001, 2005–2007 Eesti Maksumaksjate Liidu juhatuse liige
 2000 Eesti Raamatu Aasta arendusjuht
 2001–2005 Eesti Maksumaksjate Liidu juhatuse esimees
2012 Eesti Spordiajaloo Selts
2025 juhatuse liige

Looming
Avaldanud artikleid üliõpilasspordist ja vehklemisest. 
Raamatud
"Eesti vehklemine 90". 1998, koostaja
"Eesti spordi aastaraamat 1918–1940". 2015, autoreid

Tunnustus
2002 Riigivapi IV klassi teenetemärk 
2006 Riigivapi III klassi teenetemärk 
2021 Läti Vabariigi Kolme Tähe orden
2022 Leedu Vabariigi Vytauto Didžiojo orden 
2024 Eesti Olümpiakomitee teenetemärk 
2024 Tartu Ülikooli Tänutäht

Viited

 Välislingid 



Kategooria:Eesti Vabariigi Ülemnõukogu liikmed
Kategooria:Eesti poliitikud
Kategooria:Eesti vehklejad
Kategooria:Tartu linnapead
Kategooria:Eesti sporditegelased
Kategooria:Eesti spordiajaloolased
Kategooria:Tartu Ülikooli majandusteaduskonna vilistlased
Kategooria:Eesti Spordiajaloo Seltsi liikmed
Kategooria:Riigivapi IV klassi teenetemärgi kavalerid
Kategooria:Riigivapi III klassi teenetemärgi kavalerid
Kategooria:Kolme Tähe ordeni kavalerid
Kategooria:Sündinud 1949